Diari Oficial de la Generalitat Valenciana


Sumari del DOGV 6631, del 17-10-2011 (2011/10176)

DECRET 151/2011, de 14 d'octubre, del Consell, pel qual es prorroga la suspensió parcial de la vigència del Pla General d'Ordenació Urbana de Sant Joan d'Alacant.
------------------------------------------------------------------------------------------------------------------------------------------------------------------

### Dades del document

Número de DOGV
:   6631

Data del DOGV
:   17-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10651


Data del document
:   14-10-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Descriptors 

:   * Sant Joan d'Alacant
    * pla d'urbanisme
    * administració local

DECRET 151/2011, de 14 d'octubre, del Consell, pel qual es prorroga la suspensió parcial de la vigència del Pla General d'Ordenació Urbana de Sant Joan d'Alacant. [2011/10315]
El 18 d'octubre de 2008 es va publicar en el Diari Oficial de la Comunitat Valenciana el Decret 157/2008, de 17 d'octubre, del Consell, que suspenia parcialment la vigència del Pla General d'Ordenació Urbana de Sant Joan d'Alacant, pel termini d'un any. La suspensió es va decretar respecte de determinades zones que van quedar especificades en el decret, ja que l'ordenació d'aquestes resultava ser incompatible amb la nova ordenació prevista en el pla general en tramitació.
Posteriorment, mitjançant el Decret 172/2009, de 16 d'octubre, del Consell, es va prorrogar la suspensió parcial del Pla General d'Ordenació Urbana de Sant Joan d'Alacant, pel termini d'un any, publicat en el Diari Oficial de la Comunitat Valenciana núm. 6125, de 19 d'octubre de 2009.
El 18 d'octubre de 2010 es va publicar en el Diari Oficial de la Comunitat Valenciana el Decret 166/2010, de 15 d'octubre, del Consell, pel qual s'acordava una nova pròrroga de la suspensió parcial del Pla General d'Ordenació Urbana de Sant Joan d'Alacant, sol·licitada mitjançant acord plenari de data 4 d'octubre de 2010, de l'ajuntament del municipi esmentat, en estar pròxima a expirar pròroga del termini de suspensió del pla general acordat pel Consell mitjançant l'esmentat Decret 172/2009 sense que s'haja pogut aprovar definitivament el nou pla general, i a fi de preservar, en la mesura que siga possible, la situació del moment i evitar actuacions que puguen resultar, en el futur, incompatibles amb els objectius d'aquest i, per consegüent, contràries i perjudicials per a l'interés públic, tot això referit a les zones que determina el mateix escrit de sol·licitud i recollides en el decret, atés que a la resta del municipi no hi ha contradiccions substancials entre el pla general vigent i el que es tramita.
L'Ajuntament de Sant Joan d'Alacant ha avançat en els treballs de redacció del pla general des que es va acordar la suspensió de la vigència del planejament. Així, en la sessió de l'11 de maig de 2010 va acordar sotmetre per tercera vegada a informació pública l'expedient de revisió del Pla General d'Ordenació Urbana per un període de 45 dies. De la mateixa manera, l'Ajuntament en Ple, en sessió de 30 de juliol de 2010, va aprovar provisionalment el pla general revisat, i el va remetre en data 10 d'agost de 2010 a la llavors Conselleria de Medi Ambient, Aigua, Urbanisme i Habitatge per a l'aprovació definitiva.
La possibilitat de suspendre el planejament està recollida expressament en l'article 102 de la Llei 16/2005, de 30 de desembre, de la Generalitat, Urbanística Valenciana, el qual regula la possibilitat que la suspensió es mantinga fins a l'entrada en vigor del nou pla en elaboració i, com a màxim, pel termini de quatre anys; és viable, per tant, prorrogar aquesta suspensió un any més.
L'àmbit material de la suspensió que preveu la proposta es refereix als sòls que s'enumeren en els quadres següents, en els quals es detalla la necessitat de la suspensió a cadascuna de les zones del Pla General de Sant Joan d'Alacant; a més, queda representat gràficament en el plànol adjunt com a annex.
1. En sòl urbà
a) Es poden atorgar llicències d'edificació a totes les parcel·les que hagen adquirit la condició de solar, d'acord amb el que estableix l'article 11 de la Llei Urbanística Valenciana (en endavant LUV), o es puguen adquirir mitjançant un programa d'actuació aïllada, i no estiguen incloses en unitats d'actuació pendents de desenvolupament mitjançant programes d'actuació integrada.
b) Es poden atorgar llicències de rehabilitació d'acord amb la normativa vigent per a cada zona.
c) Es proposa la suspensió de l'atorgament de llicències per a les parcel·les incloses en els àmbits que es detallen a continuació i es delimiten de forma expressa en el plànol adjunt, en les quals el planejament en redacció pretén alguna modificació en el planejament vigent, o on s'imposa alguna condició de gestió, per a la qual cosa es delimiten diverses unitats d'execució (UE):

\* \* \* \* \*

\* \* \* \* \*

d) Es proposa la suspensió de llicències en aquells solars on el nou planejament proposa un canvi en la qualificació del sòl, o la seua inclusió com a sòl dotacional, referenciant de forma detallada cadascun d'aquests i delimitant-ne l'àmbit en el plànol adjunt:

\* \* \* \* \*


\* \* \* \* \*


\* \* \* \* \*

e) En termes anàlegs, es proposa la suspensió de llicències per al sòl ocupat per edificacions no catalogades, on el nou planejament proposa el manteniment de les tipologies existents:
f) Es proposa la suspensió de llicències en l'àmbit delimitat pel Pla Especial Casa Pritz (en procés de desenvolupament per la Diputació Provincial d'Alacant), a fi de no invalidar-ne l'elaboració:
g) Es proposa la suspensió de llicències a les illes afectades per modificacions en alineacions, proposades a fi d'obtenir una amplària adequada del viari existent:
h) Es proposa la suspensió de llicències en determinades zones on es pretén la inserció de trams viaris, a fi d'obtenir una millora en l'entramat que conformen les vies principals, fonamentalment en la carretera nacional amb el sòl urbanitzable situat a l'est d'aquesta, a través de l'actual zona comercial administrativa; com també les franges de sòl als trams urbans afectats pel sòl de reserva diària delimitat pel Ministeri de Foment:

\* \* \* \* \*


\* \* \* \* \* \*


\* \* \* \* \*

2. En sòl urbanitzable semiconsolidat
El nou pla preveu classificar-lo com a sòl urbà per al seu desenvolupament mitjançant un pla de reforma interior:
3. En sòl urbanitzable amb pla parcial aprovat definitivament amb antelació al pla general vigent
a) Es poden atorgar llicències en totes les parcel·les que hagen adquirit la condició de solar, d'acord amb el que estableix l'article 11 de la LUV. També es poden atorgar llicències de rehabilitació d'acord amb la normativa vigent per a cada zona.
b) Es proposa la suspensió de llicències a les parcel·les específicament grafiades en el plànol adjunt, i correspon a les unitats d'execució descrites en el quadre següent, en considerar que la seua situació actual és de sòl urbà:
4. En sòl urbanitzable amb pla parcial aprovat o en tramitació
Es poden atorgar llicències a totes les parcel·les una vegada hagen adquirit la condició de solar, d'acord amb el que estableix l'article 11 de la LUV, o es tinga previst en el PAI la possibilitat manifesta de poder executar simultàniament les obres d'urbanització amb les d'edificació, i regular aquesta situació segons resulte establit en cada programa, o, si no n'hi ha, les contingudes en l'article 5.1.10 de les normes urbanístiques vigents.
5. En sòl urbanitzable sense desenvolupar (programat i no programat)
a) Es poden atorgar llicències per a les instal·lacions de caràcter provisional, per un termini limitat, d'acord amb la legislació urbanística vigent, amb renúncia expressa al valor d'expropiació resultant de les plusvàlues que es generen per la implantació de les instal·lacions autoritzades.
b) En edificacions existents, tan sols s'autoritzen les obres de consolidació que resulten manifestament necessàries per a garantir l'estabilitat parcial de la construcció o edificació, i les de reparació que resulten adequades per a restablir les condicions d'habitabilitat; en cap cas s'atorgarà llicència d'obres que comporten increment de superfície o volum, ni constituïsquen millora o increment del valor de l'edificació. En qualsevol cas, l'atorgament de la llicència ve condicionat a la renúncia expressa de l'increment del valor d'expropiació.
c) Poden, això no obstant, autoritzar-se aquelles obres que l'ajuntament estime d'interés públic i social, i que resulten necessàries i inajornables des del punt de vista tècnic.
6. En sòl no urbanitzable
a) Es proposa la suspensió de la totalitat de llicències corresponents a les previsions contingudes en l'article 8.1.3 de les normes urbanístiques vigents, excepte les que l'ajuntament estime d'interés públic i social, i resulten necessàries i inajornables des del punt de vista tècnic.
b) En edificacions existents, tan sols s'autoritzen les obres de consolidació que resulten manifestament necessàries per a garantir l'estabilitat parcial de la construcció o edificació, les de reparació que resulten adequades per a reestablir les condicions d'habitabilitat o, si escau, les de demolició.
c) En cap cas s'hi pot atorgar llicència d'obres que comporten increment de superfície o volum, ni constituïsquen millora o increment del valor de l'edificació.
d) En qualsevol cas, l'atorgament de la llicència es condiciona a la renúncia expressa de l'increment del valor d'expropiació.
e) Es poden autoritzar, així mateix, activitats que constituïsquen actuacions realitzades a instàncies de l'Ajuntament per considerar-les d'interés públic o social.
L'excepcionalitat de la mesura n'aconsella l'estricta limitació als aspectes mereixedors de protecció, per la qual cosa la suspensió ha de cenyir-se a les zones expressament determinades per l'Ajuntament de Sant Joan d'Alacant, perseguint el menor perjudici possible per als interessos particulars, i en tota la resta s'aplicarà el vigent pla general.
La pròrroga de la suspensió no pot excedir el termini d'un any.
Tot això, atenent a criteris de minimització de les responsabilitats administratives que resulten exigibles per aquesta suspensió, responsabilitat que correspon i assumeix l'Ajuntament de Sant Joan d'Alacant, en tant que administració responsable de l'elaboració del nou pla general.
Per tot l'anterior, vista la sol·licitud formulada per l'Ajuntament de Sant Joan d'Alacant, mitjançant l'Acord del Ple de 23 de setembre de 2011, de prorroga de la suspensió parcial de la vigència del Pla General d'Ordenació Urbana en vigor respecte a determinades àrees del sòl del municipi, ja referides, complits els tràmits procedimentals, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 14 d'octubre de 2011,
DECRETE
Article 1. Àmbit de la pròrroga de la suspensió de planejament
Prorrogar la suspensió parcial de la vigència del Pla General de Sant Joan d'Alacant, aprovat definitivament per la Comissió Provincial d'Urbanisme d'Alacant el 27 d'octubre de 1989, exclusivament respecte a l'ordenació dels sòls relacionats en aquest decret.
Article 2. Durada de la pròrroga
La pròrroga de la suspensió es mantindrà fins a l'entrada en vigor del Pla General d'Ordenació Urbana de Sant Joan d'Alacant i, com a màxim, pel termini d'un any.
Article 3. Règim transitori
El règim urbanístic transitori aplicable en el sòl afectat per la pròrroga modificativa de la suspensió del Pla General de Sant Joan d'Alacant, durant la vigència d'aquesta, és el següent:
1. L'atorgament de llicències d'edificació, parcel·lació i demolició queda suspés, excepte quan aquestes siguen compatibles tant amb el pla general vigent com amb el que està en tramitació.
2. Són admissibles les sol·licituds de llicències per a execució d'obres de tanca, les de conservació, restauració i rehabilitació d'edificacions existents i, en general, les obres de caràcter menor, sempre que aquestes siguen compatibles tant amb el pla general vigent com amb el que està en tramitació.
DISPOSICIÓ FINAL
Única. Efectes
Aquest decret produirà efecte el dia de la publicació en el Diari Oficial de la Comunitat Valenciana.
València, 14 d'octubre de 2011
El president de la Generalitat,
ALBERTO FABRA PART
La consellera d'Infraestructures, Territori i Medi Ambient,
ISABEL BONIG TRIGUEROS
ANNEX / ANEXO
PLÀNOL DEL MUNICIPI EN QUÈ ES DELIMITEN ELS ÀMBITS DEL SÒL URBÀ I URBANITZABLE
PROGRAMAT AFECTATS PER LA SUSPENSIÓ -GRAFIATS I NUMERATS.
PLANO DEL MUNICIPIO EN EL QUE SE DELIMITAN LOS ÁMBITOS DEl SUELO URBANO
Y URBANIZABLE PROGRAMADO AFECTADOS POR LA SUSPENSIÓN -GRAFIADOS Y NUMERADOS